
Ministru kabineta noteikumi Nr. 642
Rīgā 2025. gada 4. novembrī (prot. Nr. 46 1. §)
Grozījumi Ministru kabineta 2010. gada 29. jūnija noteikumos Nr. 602 "Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību"
Izdoti saskaņā ar Valsts un pašvaldību institūciju amatpersonu un darbinieku atlīdzības likuma 36. panta trešo, sesto un 7.1 daļu
· 1. Izdarīt Ministru kabineta 2010. gada 29. jūnija noteikumos Nr. 602 "Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību" (Latvijas Vēstnesis, 2010, 104. nr.; 2011, 2., 84. nr.; 2012, 102. nr.; 2013, 223. nr.; 2014, 213. nr.; 2015, 82., 132. nr.; 2016, 77. nr.; 2018, 235. nr.; 2020, 119. nr.; 2022, 129. nr.; 2023, 65A. nr.; 2024, 98., 249. nr.) šādus grozījumus:
· 1.1. papildināt ar 50.7 punktu šādā redakcijā:
· "50.7 Šo noteikumu 1. pielikumā norādītajam maksimālajam pabalsta apmēram 2026., 2027., 2028. un 2029. gadā piemēro šādu samazinājumu:
· 50.71. amatiem, dienesta pakāpēm vai mēnešalgu grupām, kuras noteiktas šo noteikumu 1. pielikuma 1.1. apakšpunktā, maksimālo apmēru  algas pabalstam un pabalstam par laulātā uzturēšanos ārvalstī samazina par 6 %, pabalstam par bērna uzturēšanos ārvalstī – par 5 %;
· 50.72. amatiem, dienesta pakāpēm vai mēnešalgu grupām, kuras noteiktas šo noteikumu 1. pielikuma 1.2., 1.3., 1.4., 1.5., 1.6., 1.7., 1.8. un 1.9. apakšpunktā, – par 5 %.";
· 1.2. papildināt ar 50.8 punktu šādā redakcijā:
· "50.8 Šo noteikumu 50. punktu nepiemēro 2026., 2027., 2028. un 2029. gadā."
· 2. Noteikumi stājas spēkā 2026. gada 1. janvārī.

